મોરબી જિલ્લાના હળવદ પંથકના ગામડાઓમા આજે બપોર બાદ વાતાવરણમાં અચાનક પલ્ટો ગાજવીજ સાથે કાળાડિંબાગ વાદળોમાંથી બરફ વર્ષા થતા લોકો અચંબિત થઈ ગયા હતા જેમા હળવદના ટીકર સુરવદર ધુળકોટ નવા ઘાંટીલા અને માળીયાના જુનાઘાંટીલા સહીતના ગામડાઓમા પવન ફુંક્યા બાદ કરા સાથે વરસાદ પડ્યો હતો જેમા ટીકર ધુળકોટ સુરવદરમાં કરાનો વરસાદ પડતા શેરી ફળીયામાં બરફની ચાદર છવાઈ ગઈ હોય તેવો નજારો જોવા મળ્યો હતો આમ કમોસમી કરા સાથેના વરસાદથી ખેડુતો પર માવઠાની માઠી અસરથી પડ્યા પર પાટુ જેવી હાલત થતા ખેડુતો બેહાલ બની ગયા છે અને વિણેલા કપાસ પલળી જતા રહ્યા સહ્યા પાક પર પાણી ફરી વળ્યા હતા આમ હાલ એક જ દિવસમાં લોકો ત્રણેય સીઝનનો અહેસાસ કરી રહ્યા હોય તેમ સવારે શિયાળો બપોરે ઉનાળો અને સાંજે ચોમાસા જેવા માહોલથી વાતાવરણ જમ્મુ કાશ્મીર જેવુ ઠંડુગાર બની ગયું છે.